U-I-376/06
Natisni
Opravilna št.:
U-I-376/06
Datum odločitve:
14. 2. 2008
ECLI:
ECLI:SI:USRS:2008:U.I.376.06
Akt:
Odlok o spremembah in dopolnitvah Odloka o prostorskih ureditvenih pogojih za mesto Lendava (Uradni list RS, št. 66/02), 5., 9. in 10. čl.
Izrek:
Pobuda za začetek postopka za oceno ustavnosti in zakonitosti 5., 9. in 10. člena Odloka o spremembah in dopolnitvah Odloka o prostorskih ureditvenih pogojih za mesto Lendava (Uradni list RS, št. 66/02) se zavrže.
Evidenčni stavek:
V primerih, ko izpodbijani predpis ne učinkuje neposredno, izkazuje pobudnica pravni interes za oceno ustavnosti in zakonitosti izpodbijanega predpisa šele po izčrpanju vseh pravnih sredstev v postopkih pred pristojnimi sodišči hkrati z vložitvijo ustavne pritožbe.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba Albin Promotion, d. o. o., Lovrenc na Dravskem polju
Datum vloge:
22. 9. 2006
Vrsta odločitve:
sklep
Vrsta rešitve:
zavrženje
Dokument:
US27982
Dokument v PDF obliki:
U-I-376-06.pdf
106 KB
Prenesite datoteko
U-I-376/06-5
14. 2. 2008
SKLEP
Ustavno sodišče je v postopku za preizkus pobude družbe Albin Promotion, d. o. o., Lovrenc na Dravskem polju, ki jo zastopa Robert Preininger, odvetnik v Šmarju pri Jelšah, na seji 14. februarja 2008
sklenilo:
Pobuda za začetek postopka za oceno ustavnosti in zakonitosti 5., 9. in 10. člena Odloka o spremembah in dopolnitvah Odloka o prostorskih ureditvenih pogojih za mesto Lendava (Uradni list RS, št. 66/02) se zavrže.
Obrazložitev
1. Pobudnica izpodbija 5., 9. in 10. člen Odloka o spremembah in dopolnitvah Odloka o prostorskih ureditvenih pogojih za mesto Lendava (v nadaljevanju Odlok). Navaja, da ji je bilo na podlagi izpodbijanih določb zavrnjeno lokacijsko dovoljenje. Zatrjuje neskladje izpodbijanih določb Odloka s 74. členom Ustave.
2. Pobudo za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Ustavno sodišče je v sklepu št. U-I-330/05, U-I-331/05, U-I-337/05 z dne 18. 10. 2007 (Uradni list RS, št. 101/07) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS.
3. Pobudnica ni izkazala, da je pred vložitvijo pobude izčrpala pravna sredstva zoper odločbo o zavrnitvi izdaje lokacijskega dovoljenja. Upoštevaje pogoj predhodne izčrpanosti v postopku pred pristojnimi sodišči (2. točka obrazložitve) pa pobudnica pravnega interesa ne more izkazati s sklicevanjem na 46. člen ZUstS. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik